Joseph Millar

Joseph Millar (født 24. september 1992) er en newzealandsk friidrettsutøver som konkurrerer i sprintløp. Han ble newzealandsk mester på 100 og 200 meter i 2012, 2013, 2014, 2017 og 2018. 

 Idrettskarriere 
 Ungdom og junior 
Millar deltok i ungdoms-VM i friidrett 2009, men ble diskvalifisert på 100 meter. Han deltok også i junior-VM i friidrett 2010, der han kom på fjerdeplass i sitt innledningsheat på 200 meter, og gikk ikke til semifinalen. Her deltok han også på 4 x 400 meter stafett, men New Zealand ble slått ut i innledningsheatet. Han ble newzealandsk mester på 100 og 200 meter i 19-årsklassen i 2010, og fikk bronse på 100 meter i det newzealandske juniormesterskapet i 2011.Athletics New Zealand Records and Rankings - Joseph Millar (arkivert), besøkt 5. august 2017.

 2012 - 2016
Millar vant 100 og 200 meter i det newzealandske mesterskapet i friidrett 2012, 2013 og 2014. I 2016 kom han på tredjeplass på 100 meter i Canberra Track Classic.

 2017 
I mars 2017 vant han både 100 og 200 meter i det newzealandske mesterskapet i friidrett 2017. Der forbedret han sine personlige rekorder på 100 meter til 10,18 sekunder, og på 200 meter til 20,37 sekunder. 

Han representerte New Zealand under VM i friidrett 2017, der han deltok på 100 meter. Der løp han på 10,29 den innledende runden, men ble slått ut i det påfølgende forsøksheatet, der han løp på 10,31 og fikk 33. beste tid.

 2018 
Han vant 100 og 200 meter under Sir Graeme Douglas International Track Challenge i Auckland. Han vant også begge disse distansene i det newzealandske mesterskapet i friidrett 2018. I Samveldelekene 2018 deltok han på 200 meter, men ble slått ut i semifinalen, der han løp på 21,01. Han representerte Oseania under Kontinentalcupen i friidrett 2018, og kom der på åttende- og sisteplass på 200 meter og i diskos. Han satte der personlig rekord i diskos med 27,15 meter. På 4 x 100 meter stafett kom Oseania på tredjeplass av de fire lagene som deltok.IAAF - Joseph Millar - Results, besøkt 6. november 2018.  

 Referanser 

 Eksterne lenker 

  Profil hos Athletics New Zealand

Kategori:Newzealandske sprintere
Kategori:Newzealandske mestere i friidrett
Kategori:Deltakere for New Zealand under VM i friidrett 2017